Krv plní dýchaciu, výživnú a exkrečnú funkciu. Okrem toho sa krvou transportujú protilátky zúčastňujúce sa na obranných procesoch, ďalej vitamíny, enzýmy, hormóny a rôzne minerálne látky potrebné pre organizmus. Celkový objem cirkulujúcej krvi u dospelého človeka tvorí 1/13 telesnej hmotnosti, t. j. 75 – 85 ml/kg.
tekutý orgán, špecializovaná telová tekutina, ktorá prúdi v krvných cievach, odovzdáva jednotlivým tkanivám kyslík a živiny a odvádza z nich oxid uhličitý a odpadové látky vznikajúce v metabolizme
Kadlec, O. et al.: Encyklopédia medicíny. I. Bratislava: Asklepios 1993.